<classify> PARIS, UFARANSA MAHAKAMA nchini Ufaransaimeanza kusikiliza kesi iliyofunguliwa na Rais wa Burundi, Pierre Nkurunzizadhidi Televisheni moja ya nchini Ufaransa, Mwanasheria wa Ubelgiji na Mwandishiwa Habari wa Burundi, David Gakunzi, kwa makosa ya kuikashifu nchi yake na hadhi yake. Rais Nkurunziza anadai kuwaTelevisheni hiyo ya Ufaransa miaka miwili iliyopita ilionyesha picha za videoza mauaji ya kimbari kwa madai kuwa chama tawala cha Burundi ndichokilichohusika. Aidha, amesema kuwa pichahizo za video zilizoonyeshwa na televisheni ya Ufaransa, Channel 3, zinadaimauaji hayo ya watu wengi yalifanyika katika viunga vya makazi ya RaisNkurunziza, jambo linalokanushwa na ambalo kwa sasa limefikishwa mahakamani. Kwa mujibu wa Idhaa yaKiswahili ya BBC, Rais Nkurunziza amekanusha vikali kwamba picha hizo wala siza ndani ya Burundi, bali zinavyoonekana ni kama zilichukuliwa mahali fulanikatika nchi za Afrika Magharibi. Televisheni hiyo ya Channel-3 ya Ufaransa ilizirusha picha hizo mwaka 2016, wakati wa uchaguzi mkuu waBurundi, ulioandamana na vurugu. Video hizo katika matangazokupitia televisheni ya France Channel 3, zilionyesha mauaji ya watu wengi, yanayodaiwakutekelezwa na wafuasi wa Rais Pierre Nkurunziza. Picha hizo za video zimepewajina la Proof of acts of violence in Burundi, ikimaanisha Ushahidi wa vitendovya machafuko ya Burundi. Ndani ya picha hizo pia baadhiya watu wanaonekana wakizungumza lugha ya Kihausa, lugha ambayo haiongelewinchini Burundi. Mshitakiwa Bernard Maingai,ambaye ni mwanasheria, anatuhumiwa kwamba ndiye aliyepeleka video hiyo iliichezwe katika runinga, wakati mwandishi wa habari, David Gakunzi, yeyeanashitakiwa na Rais Nkurunziza kwa tuhuma za mahojiano aliyoyafanya kwenyeruninga, akizungumzia picha hizo. Serikali ya Burundi imekuwaikipata vikwazo kutoka kwa jumuiya za kimataifa, kwa madai ya kukiuka haki zabinadamu na kwamba chama tawala nchini humo kina kundi la vijana linaloitwaImbonerakure. Hata hivyo, Serikali ya Burundi imekuwa ikipinga madai hayo.  <topic>: kimataifa 